Прадстаўленыя на круглым стале мінскія прадпрыемствы “Элема”, “Людміла”, “Галантэя” даўно сталі брэндамі айчыннай лёгкай прамысловасці і пазнавальныя на гандлёвым рынку. Гэтыя прадпрыемствы сёння з’яўляюцца самымі буйнымі ў галіне лёгкай прамысловасці нашай краіны і паспяхова прадстаўляюць беларускую прадукцыю не толькі ў гандлі Беларусі, але і на сусветным узроўні. За кошт экспарту прадукцыі істотна расце і прыбытак гэтых прадпрыемстваў, частка сродкаў ад якога ідзе на мадэрнізацыю вытворчасці. Мяркуючы па тым абсталяванні і тэхналогіях, якія ўкаранёны на прадпрыемствах, можна ўпэўнена сказаць, што мадэрнізацыя ў іх праходзіць даволі імкліва.